Роговскаја
Роговскаја () насељено је место руралног типа (станица) на југозападу европског дела Руске Федерације. Налази се у централном делу Краснодарске покрајине и административно припада њеном Тимашјовском рејону.

Према подацима националне статистичке службе РФ за 2010, у селу је живело 7.864 становника.

Географија 
Станица Роговскаја се налази у централном делу Краснодарске покрајине на неких 80 километара северно од покрајинског административног центра Краснодара, односно око 20 км северозападно од рејонског центра Тимашјовска. Село се налази у пространој Кубањско-приазовској степи на надморској висини од око 8 метара и лежи на левој обали реке Кирпили.

Историја 
Насеље су 1794. основали Кубањски Козаци као једна од 40 првобитних козачких насеобина на Кубању. Првобитни заселак 1842. добија званичан статус козачке станице.

Станица Роговскаја је у периоду између 1934—1953. била административно седиште истоименог Роговског рејона.

Демографија 
Према подацима са пописа становништва 2010. у граду је живело 7.864 становника.

Види још 
 Краснодарски крај
 Тимашјовски рејон

Референце

Спољашње везе 
 Званичан сајт Тимашјовског рејона

Варошице и села Краснодарског краја
Википројект географија/Насеља у Русији